《云山清乐卷为胡主事乃尊题》
明代·江源

未及衰年便挂冠，先生原不负青山。长竿野艇江湖外，黄菊清樽杖履间。

童稚阶前调鹤舞，阿儿天上侍龙颜。科头熟睡三竿日，无梦市朝鸳鹭班。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。